نسخة الفيديو النصية
اوجد قيمة المحدِّد تلاتة، سالب أربعة، واحد، وخمسة.
لإيجاد قيمة محدِّد على النَّظم اتنين في اتنين، بالصيغة العامة اللي هي أ و ب و جـ و د هيساوي، بنضرب عناصر القطر الرئيسي اللي هو الـ أ في الـ د، يبقى أ في الـ د، ناقص عناصر القطر التاني اللي هو ب في جـ، يبقى ب في الـ جـ، وهي دي قيمة المحدِّد اللي على النَّظم اتنين في اتنين.
يبقى لإيجاد قيمة المحدد تلاتة وسالب أربعة وواحد وخمسة، هيساوي حاصل ضرب عناصر القطر الرئيسي اللي هما هنا تلاتة والخمسة، يبقى تلاتة في خمسة، ناقص سالب أربعة في الواحد، هيساوي خمستاشر، ناقص، في السالب أربعة في الواحد، يعني الأربعة في الواحد هتبقى أربعة، والسالب هتتضرب في الناقص هتبقى موجب، أربعة يساوي تسعتاشر، يبقى قيمة المحدد ده تسعتاشر.